The Anchorage No 3 | LekkeSlaap
The Anchorage No 3 is 'n pragtige en ruim woonstel teen die strand in die hartjie van Gordonsbaai. Dit is ideaal vir 'n gesin of 'n groep vriende wat saam reis. Dit het 'n fantastiese ligging teen die hoofstrand en het asemrowende uitsigte oor die see en die bergreekse.
Dit is ten volle gemeubileerd en beskik oor 4 slaapkamers. Die hoofslaapkamer en tweede slaapkamer het dubbelbeddens, die derde slaapkamers het 'n stapelbed en 'n enkelbed en die vierde slaapkamer het 'n enkelbed en slaapbank. Daar is 3 badkamers waarvan 1 en suite is. Daar is 'n eetarea in die sitkamer, 'n privaat balkon op elke verdieping en 'n beskutte dakterras vir lekker kuiers met wonderskone uitsigte oor die oseaan en die Hottentots-Hollandberge. 'n Wasgoeddiens, buitestort, motorhuis en veilige onderdakparkeerplek is beskikbaar.